மதுரையிலிருந்து வந்திருந்த வெடிகுண்டு கண்டுபிடிப்புக் குழுவினர், வெடிபொருள்கள் சிக்கிய பகுதிகளில் நேற்று நவீன கருவிகளின் உதவியுடன் சோதனை நடத்தினர். இந்தச் சோதனையில் வேறு ஏதும் சிக்கவில்லை. இதையடுத்து, கைப்பற்றப்பட்ட வெடிபொருள்களை வெடிகுண்டு தடுப்புப் பிரிவினர் ஆய்வுசெய்தனர். சிக்கிய வெடிபொருள்கள் அனைத்தும் சக்தி வாய்ந்தவை என்பது அப்போது தெரிய வந்தது. ஆனால், இவற்றில் பெரும்பாலானவை சேதம் அடைந்த நிலையில் உள்ளதால், இவற்றால் ஆபத்து ஏதும் இல்லை எனத் தெரிய வந்தது. மேலும், ஆபத்தை ஏற்படுத்தக்கூடிய ஏவுகணை வெடிமருந்துக் குப்பிகள் மட்டும் தனியாக பிரித்துப் பாதுகாப்பாக வைக்கப்பட்டுள்ளது.